Kristiania - Drammenbanen er det opprinnelige navnet på den smalsporede banen fra Oslo V til Drammen som ble åpnet i 1872. Banen ble normalsporet i 1920, fikk dobbeltspor til Sandvika i 1922, til Asker i 1955, til Brakerøya i 1973 og helt til Drammen i 1996. Den største linjeomleggingen kom i 1973 i forbindelse med åpningen av Lieråsen tunnel.
Flytoget har Drammen som endestasjon for sine tog til og fra Oslo Lufthavn Gardermoen med tre avganger i timen. I perioden 2017 - 2021 ble Lieråsen tunnel gjensstand for betydelig modernisering og oppgradering med nye spor, nytt kontaktledningsanlegg og ikke minst betydelig fjellsikring av hele tunnelen.
Den gamle Drammenbanen mellom Lysaker og Sandvika via Høvik ble ferdig modernisert i 2015 med blant annet nytt vendeanlegg på Høvik og ny Høvik stasjon. Drammen stasjon bygges nå ut i forbindelse med intercityutbyggingen på Østlandet. Stasjonen vil få nye plattformer, adkomster og økt kapasitet. Fram til dette er fulleført vil kapasiteten på Drammen stasjon være begrenset og flere tog vil vende på Brakerøya stasjon.